Høyesterett bekreftet 29. mai 1962 dommen fra første instans og Eichmann ble hengt i Ramla-fengselet noen minutter over midnatt 1. juni 1962. Dette er den eneste henrettelse under sivil straffelov utført i Israel. Eichmann var den første som ble dømt for folkemord basert på Folkemordkonvensjonen og den israelske domstolen var den første som skjelnet mellom folkemord og forbrytelser mot menneskeheten. De fleste internasjonale observatører mente at Eichmann fikk en rettferdig rettssak. I ettertid har det juridiske grunnlaget for rettssak og dom vært bredt diskutert blant jurister.